**ILTATALLEISTA**

**Iltatallin tehtävä on huolehtia, että kaikki hevoset ovat sisällä, niillä on vettä ja ruokaa, sopiva loimi ja kaikki hyvin**. Iltatallia tehdessäsi opit arvioimaan hevosten yleisvointia. Mikäli huomaat jotain poikkeavaa hevosissa tai jokin asia on rikki tai epäkunnossa, niin ilmoita välittömästi Hannalle tai maneesissa olevalle opettajalle.

Lauantai-illat ovat ainoita iltoja, kun paikalla ei välttämättä ole henkilökuntaa. Lauantai-iltoja kannattaakin ensisijaisesti varata vain kokeneiden, täysi-ikäisten ratsastajien. **Älä epäröi kysyä apua opettajalta, mikäli jokin asia on epäselvä.**

**Noudata yleistä siisteyttä ja hyvää hevosmiestapaa!** Käsittele hevosia turvallisesti, laita roskat roskiin (mm. paalimuovit), vältä heinän levittämistä pitkin pihoja ja siivoa jälkeesi ämpärit ja rehuastiat pois

Suuntaa antava ohje iltatallille:

1. **Lue ilmoitustaut läpi mahdollisten poikkeuksien varalta.**

Noudata aina ilmoitustaulun poikkeusohjeita esim. ruokinnan suhteen

1. **Ruokien turvotus**

Lue ämpäreistä, annetaanko ne kuivana vai turvotetaanko. Rehut turpoavat noin 2-3 kertaisiksi, joten lisää ohjeen mukaan tai reilusti lämmintä vettä ja katso, että aineet sekoittuvat.

Ratsastaja! Tullessasi illalla on kohteliasta lisätä vedet valmiiksi. Sekoita kuivat aineet keskenään ja lisää mahdolliset jauheet ja vitamiinit päällimmäiseksi, etteivät ne jää pohjaan kiinni

1. **Hevosten sisään ottaminen ja loimitus**

Aloita sairastarhoista ja sen jälkeen kauimpana, kentän luona olevista hevosista, jotta hevoset pysyvät rauhallisina. Älä jätä hevosia yksin tarhaan, vaan pyydä tarvittaessa apua. Huonolla kelillä pyri ottamaan hevoset sisälle aikaisemmin, muuten noin klo 18 aikoihin on hyvä aloittaa tarhasta hakeminen.

Laita kaikki portit kiinni ja sähköt päälle, älä jätä portteja auki. Jos vesiastioilla on kansia, nosta kannet astian päälle pakkasilla

**Tallin hevosilla on ulkoloimet päällä kaikissa muissa, paitsi ylätallissa, jossa kaikki hevoset riisutaan.** Märät loimet laitetaan kuivumaan, pinnalla oleva kosteus ei haittaa.

**Ulkokarsinoissa oleville (jabat, pihatot, Corkki ja Nalle) pitää vaihtaa päälle kuiva ulkoloimi, mikäli loimi on kastunut.**

Tarvittaessa laita loimet kuivumaan hevoselle/tallille nimetyille kuivaustangoille. Ylätallin, alatallin ja jabojen loimet menevät kuivauskonttiin nimetyille paikoille, ladon ja ponikontin latoon ja pihattojen ja uuden tallin uuteen talliin.

Poikkeuksena sääntöön myös seuraavilta kylmissä talleissa asuviltayksäreiltä otetaan aina ulkoloimi pois: **Wipsu, Åsa, Masa, Dennis ja Hulda**.

1. **Ruokinta**

Tarkista, että kaikilla hevosilla on vettä ja heinää. Erityisesti talvella pitää tarkistaa, että kupit eivät ole jäässä. **Åsa, jabat ja pihatot ovat ämpärijuotolla, muista tarkistaa vedet!** Tarkista vielä, että kaikki tarvittavat ruuat on turvotettu ohjeen mukaan ennen ruokinnan aloittamista.

Vapaalla heinällä olevat hevoset ovat kylläisiä tullessaan talliin. **Tarkista kuitenkin, että hevosilla on heinää ja lisää sitä, jos se on vähissä tai loppu.** **Umpikarsinoihin EI lisätä heinää, mikäli sitä on vielä jäljellä, sillä hevoset polkevat ne helposti.**

Arvioi myös hevosen heinän tarvetta: nyrkkisääntönä isot, laihat hevoset tarvitsevat enemmän heinää kuin pienet ja pyöreät. Jos hevosella on oma heinäkassi ovessa (esim. Luna), anna se sille väkirehujen yhteydessä.

Jaa ensin ämpärit karsinoiden eteen. Ne hevoset, joilla on oma ämpäri, eivät saa muuta väkirehua. Hevoset, joilla ei ole ämpäriä syövät listan mukaan**.** Ruokinnan saa aloittaa, kun viimeisen tunnin hevoset ovat lähteneet tallista. **Viimeisen tunnin ratsastajat ruokkivat itse hevosensa.**

1. **Tarkista vielä lopuksi, että kaikki hevoset ovat saaneet ruuat, niillä on kaikki hyvin, kuiva ja sopiva loimi, karsinoiden ovet ovat kiinni ja tallien ovet ohjeistuksen mukaan joko auki, raollaan tai kiinni ja valot sammutettu tyhjistä talleista. Viimeinen tallilta lähtijä sammuttaa ulkovalot.**

**KIITOS KAIKILLE HUOLELLISILLE ILTATALLIN TEKIJÖILLE!**